Arkadia-teatteri
Arkadia-teatteri koottiin 1861 Engelin suunnitteleman puisen Esplanadi-teatterin materiaaleista ns. Espoon tulliin. Rakennus sijaitsi Helsingissä nykyisen Salomonkadun ja Arkadiankadun kulmassa. Se purettiin 1908, ja nykyään paikalla on punatiilinen ns. Hankkijan talo. Teatterirakennusta käyttivät alkuun ruotsalaiset ja venäläiset seurueet ja vuodesta 1873 myös Suomalainen Teatteri, jonka omistukseen rakennus hankittiin kokonaan 1875. Teatterissa tehtiin mittavia laajennus- ja uudistustöitä 1886. Suomalainen Teatteri toimi Arkadia-teatterissa kevääseen 1902.